Uba da amarya sun kone duwawu da al'auran dan shekara 2 domin ya cinye alala - ISYAKU.COM Uba da amarya sun kone duwawu da al'auran dan shekara 2 domin ya cinye alala - ISYAKU.COM
Home > LABARI > Uba da amarya sun kone duwawu da al'auran dan shekara 2 domin ya cinye alala
Uba da amarya sun kone duwawu da al'auran dan shekara 2 domin ya cinye alala
Hukumar da ke kula da fatauci da cin zarafin yara ta kasa NAPTIP ta kama wani magidanci 'dan shekara 43 mai suna Ayo da matarsa 'yar shekara 30 mai suna Khadijat bayan sun kona al'aura da duwawun yaro 'dan shekara 2 da wuta a Kuje na birnin tarayya Abuja.
Yaron 'dan shekara biyu wanda 'da ne ga Ayo ya yi rarrafe ne zuwa cikin kichin inda ya dauki kulli 'daya na alala wanda ya gani, sai ya dauka a cinye domin ba a bashi abinci ba daga safe har zuwa karfe 2 na rana.
Sakamakon haka Ayo da Khadijat suka azabtar da yaron ta hanyar kona masa al'aura da duwawu. Wata majiya ta labarta cewa Ayo ya karbo yaron ne daga hannun mahaifiyarsa wacce tsohuwar matarsa ce.
Wani makwabci ne ya shaida wa hukumar ta NAPTIP lamarin wanda su kuma suka zo suka kama Ayo da amaryarsa Khadijat kuma suna gudanar da bincike akan lamarin yayin da aka tsare Ayo da Khadijat a Kurkukun Kuje a birnin Abuja.
Item Reviewed: Uba da amarya sun kone duwawu da al'auran dan shekara 2 domin ya cinye alala Rating: 5 Reviewed By: -